Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 243/14/5507	Námestovo, 14.8.2014
EEČ : 2-41-112-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 Eur 
b.	Konkrétny adresát peňažnej sumy určenej na všeobecne prospešné účely: XXXXX 75,00  Eur 
c.	Suma odovzdaná štátu na peňažnú pomoc obetiam trestnej činnosti: 75,00 Eur 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Tvrdosín pod spisovou značkou ORP-XXXXX/TV-DK-2014.
že dňa 08.03.2014 v čase okolo 05.00 hod. z chaty oproti hotelu Goral na Oravskej priehrade, okres Tvrdošín odcudzila mobilný telefón zn. HTC One mini 601n IMEI: 355866057195120, čím majiteľovi mobilného telefónu XXXXX, nar. XXXXX, trvale bytom XXXXX spôsobila škodu odcudzením vo výške 312 Eur, 

Odôvodnenie: 
Uznesením povereného príslušníka OR PZ Dolný Kubín, Obvodného oddelenia Tvrdošín pod sp. zn. ČVS:ORP-XXXXX/TS-DK-2014 zo dňa 25.03.2014 bolo ml. XXXXX, nar. XXXXX v Bratislave, trvale bytom XXXXX, podľa § 206 ods. 1 Trestného poriadku vznesené obvinenie pre prečin krádeže podľa § 212 ods. 1 Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinená ml. XXXXX a poškodený XXXXX, prostredníctvom probačného a mediačného úradníka Okresného súdu v XXXXX uzavreli dňa 12.06.2014 dohodu o zmieri, v rámci ktorej obvinená ml. XXXXX tohto dňa vyhlásila, že spáchal skutok spočívajúci v tom, že dňa 08.03.2014 v čase okolo 05.00 hod. z chaty oproti hotelu Goral na Oravskej Priehrade, odcudzila mobilný telefón zn. HTC One mini 601n, IMEI: 355866057195120, čím majiteľovi mobilného telefónu XXXXX, nar. XXXXX, trvale bytom XXXXX, spôsobila škodu odcudzením vo výške 312 Eur, pričom tento skutok napĺňa znaky skutkovej podstaty prečinu krádeže podľa § 212 ods. 1 Trestného zákona. 

Obvinená slobodne, vážne, zrozumiteľne a určito vyhlásila, že spáchal skutok, za ktorý je stíhaná a pokiaľ ide škodu spôsobenú činom, tak poškodený si náhradu škody neuplatnil.
 
Obvinená XXXXX na účet Okresnej prokuratúry v XXXXX vložila peňažnú sumu vo výške 150,- €, určenú na všeobecne prospešné účely pre XXXXX, vo výške 75,00 € a na peňažnú pomoc obetiam trestnej činnosti vo výške 75,00 €. Táto suma je primeraná závažnosti spáchaného trestného činu. 

Obvinená a poškodený s týmto spôsobom vybavenia veci vyslovili súhlas. 

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinená XXXXX podľa odpisu z registra trestov nebola súdne trestaná, v evidencii priestupkov nemá žiadny záznam. Tiež neboli o nej zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (§ 215 ods.6 Trestného poriadku)

JUDr. Veronika Kabáčová
prokurátorka